2021-ben a Bizottság jelentést tett közzé a faji egyenlőségről szóló irányelv és a foglalkoztatási egyenlőségről szóló irányelv alkalmazásáról. A jelentés a Bizottság 2018. évi ajánlásának végrehajtását vizsgálta és azt az egyenlőséggel foglalkozó szervekről szóló részletesebb szolgálati munkadokumentum kísérte. A jelentés kiemelte, hogy az egyenlőséggel foglalkozó szervek az egyének, az intézmények és a társadalom egészének szintjén a változás szempontjából szükséges és értékes intézményekké váltak.

Az ajánlással kezelni szándékozott problémák többsége azonban továbbra is megoldatlan maradt, ami akadályozza az egyenlőséggel foglalkozó egyes szerveket abban, hogy hatékonyan töltsék be szerepüket. A megkülönböztetéssel szembeni védelem, az irányelvek végrehajtása, valamint az egyenlőség előmozdítása és a tudatosságnövelés a nagyközönség és a nemzeti intézmények viszonylatában továbbra is egyenlőtlen szinen van az EU-n belül. Ez rávílágított arra, hogy az ajánlás nem volt elegendő. A Bizottság ezért kötelezettséget vállalt annak 2022-ig történő értékelésére, hogy javaslatot tegyen-e egy esetleges új jogszabályra az egyenlőséggel foglalkozó nemzeti szervek szerepének erősítése érdekében.

Az e javaslatot kísérő elemző dokumentumban szereplő visszamenőleges elemzés megerősítette ezt az értékelést. Arra a következtetésre jutott, hogy az egyenlőtlen bánásmód és a megkülönböztetés elleni küzdelemre és azok megelőzésének fokozására vonatkozó uniós jog végrehajtásának és érvényesítésének biztosítására irányuló törekvés nem valósult meg teljes mértékben. A megkülönböztetés szintje továbbra is magas, és az áldozatok továbbra is kevéssé ismerik jogaikat. Az alacsony bejelentési arány továbbra is jelentős problémát jelent; a megkülönböztetéssel kapcsolatos tudatosság és ismeretek továbbra is korlátozottak. Számos egyenlőséggel foglalkozó szerv a hatáskörök és az erőforrások tekintetében nem rendelkezik megfelelő eszközökkel ahhoz, hogy hatékonyan segítse az áldozatokat.

Az Európai Parlament és a Tanács támogatását fejezte ki az egyenlőséggel foglalkozó szervek megerősítését célzó új szabályok elfogadása iránt. 2021-ben az Európai Parlament felszólította a Bizottságot, hogy tegyen javaslatot az egyenlőséggel foglalkozó szervekre vonatkozó normákról szóló jogszabályra, erősebb felhatalmazást és megfelelő forrásokat biztosítva számukra a fogyatékossággal élő személyekkel szembeni egyenlő bánásmód, valamint az információk mindenki számára hozzáférhető terjesztésének biztosítása érdekében. 2022-ben a Tanács felkérte a tagállamokat, hogy támogassák az egyenlőséggel foglalkozó erős szerveket, és fogadjanak el egy olyan jogi keretet, amely lehetővé teszi e szervek számára, hogy függetlenül töltsék be szerepüket, és biztosítsák számukra a feladataik hatékony ellátásához szükséges megfelelő erőforrásokat. Az Európai Gazdasági és Szociális Bizottság hangsúlyozta továbbá, hogy nagyobb támogatásra van szükség az egyenlőséggel és az emberi jogokkal foglalkozó nemzeti szervek számára, különösen függetlenségük javítása, valamint személyzeti és pénzügyi erőforrásaik növelése terén; és támogatását fejezte ki a nemzeti egyenlőséggel foglalkozó szervek hatékonyságára, valamint a bennük rejlő lehetőségek, sokrétű szerepük és kapacitásaik fejlesztésére irányuló bizottsági kezdeményezés iránt.

Ezért a 2022. évi munkaprogramjában bejelentetteknek megfelelően a Bizottság kötelező erejű szabályokat javasol az egyenlőséggel foglalkozó szervek szerepének és függetlenségének megerősítése érdekében. Ez a Bizottság 2019–2024-es időszakra vonatkozó politikai iránymutatásaiban meghatározott, a mindenki számára biztosítandó egyenlőségközpontú Unió megteremtésére irányuló bizottsági munka részét képezi.

Ezen irányelv célja, hogy normákat állapítson meg az egyenlőséggel foglalkozó szervekre vonatkozóan, kitérve megbízatásukra, feladataikra, függetlenségükre, szervezeti felépítésükre, hatásköreikre, hozzáférhetőségükre és erőforrásaikra annak biztosítása érdekében, hogy azok, más szereplőkkel együtt: